title: Regulamentul de punere în aplicare (UE) nr. 293/2012 al Comisiei din 3 aprilie 2012 privind monitorizarea și raportarea datelor referitoare la înmatricularea vehiculelor utilitare ușoare noi în conformitate cu Regulamentul (UE) nr. 510/2011 al Parlamentului European și al Consiliului  Text cu relevanță pentru SEE

text:
               4.4.2012

               RO

               Jurnalul Oficial al Uniunii Europene

               L 98/1

         REGULAMENTUL DE PUNERE ÎN APLICARE (UE) NR. 293/2012 AL COMISIEI
   din 3 aprilie 2012
   privind monitorizarea și raportarea datelor referitoare la înmatricularea vehiculelor utilitare ușoare noi în conformitate cu Regulamentul (UE) nr. 510/2011 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 510/2011 al Parlamentului European și al Consiliului din 11 mai 2011 de stabilire a unor standarde de performanță pentru vehiculele utilitare ușoare noi, ca parte a abordării integrate a Uniunii de reducere a emisiilor de CO2 generate de vehiculele ușoare (1), în special articolul 8 alineatul (9),
   întrucât:

               (1)

               În conformitate cu articolul 8 din Regulamentul (UE) nr. 510/2011, statele membre trebuie să înregistreze și să transmită Comisiei, în fiecare an, date privind vehiculele utilitare ușoare noi înmatriculate pe teritoriul lor în anul precedent. Având în vedere că scopul datelor respective este de a constitui un punct de reper pentru producătorii de vehicule utilitare ușoare noi în vederea stabilirii obiectivului privind emisiile specifice de CO2 și a îndeplinirii de către producători a obiectivului astfel stabilit, este necesară armonizarea normelor privind colectarea și raportarea acestor date.

               (2)

               Pentru a permite includerea ulterioară a vehiculelor din categoriile M2 și N2 în Regulamentul (UE) nr. 510/2011 în conformitate cu articolul 13 alineatul (2) din regulamentul respectiv, datele referitoare la aceste categorii de vehicule trebuie înregistrate și comunicate Comisiei.

               (3)

               Pentru o evaluare completă a îndeplinirii de către fiecare producător a obiectivului privind emisiile specifice de CO2 stabilit conform Regulamentului (UE) nr. 510/2011 și pentru a câștiga experiența necesară în aplicarea regulamentului respectiv, Comisia are nevoie de date detaliate la nivel de producător pentru fiecare serie de vehicule, defalcate pe tipuri, variante și versiuni. Prin urmare, statele membre trebuie să asigure înregistrarea și transmiterea către Comisie a acestor date, precum și a datelor agregate, în conformitate cu articolul 8 alineatul (2) din regulamentul menționat.

               (4)

               În conformitate cu articolele 18 și 26 din Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (2), producătorul trebuie să se asigure că fiecare vehicul utilitar ușor nou introdus pe piață în Uniune este însoțit de un certificat de conformitate valabil, iar un stat membru poate înmatricula un astfel de vehicul doar dacă acesta este însoțit de respectivul certificat de conformitate. Prin urmare, certificatul de conformitate constituie sursa primară pentru informațiile pe care statele membre trebuie să le înregistreze, să le pună la dispoziția producătorilor în conformitate cu articolul 8 alineatul (1) din Regulamentul (UE) nr. 510/2011 și să le raporteze Comisiei. În anumite cazuri justificate, statele membre pot, de asemenea, să utilizeze informații din alte surse decât certificatul de conformitate, cu condiția ca exactitatea acestor surse să fie echivalentă cu certificatul de conformitate și, în cazul în care este necesar, ca statele membre în cauză să pună în aplicare măsuri pentru a garanta această exactitate.

               (5)

               Datele privind înmatricularea vehiculelor utilitare ușoare noi trebuie să fie precise și prelucrate în mod eficace în scopul stabilirii obiectivului privind emisiile specifice în conformitate cu articolul 4 din Regulamentul (UE) nr. 510/2011. Astfel, producătorii trebuie să furnizeze Comisiei informații actualizate privind denumirile producătorilor care sunt utilizate pe certificatele de conformitate în diferitele state membre în care are loc înmatricularea. Aceste informații vor permite Comisiei să furnizeze statelor membre o listă actualizată cu denumirile producătorilor desemnați, care se utilizează în scopul raportării datelor.

               (6)

               Statele membre trebuie să înregistreze și să raporteze informațiile privind vehiculele nou înmatriculate care sunt concepute pentru utilizarea carburanților alternativi. Pentru a permite Comisiei să ia în considerare reducerile din cadrul obiectivului privind emisiile specifice de CO2 datorită utilizării carburanților pe bază de etanol (E85) în conformitate cu articolul 6 din Regulamentul (UE) nr. 510/2011, statele membre trebuie să furnizeze Comisiei informațiile necesare în acest sens, inclusiv proporția stațiilor de alimentare cu astfel de carburanți de pe teritoriul lor și, dacă este cazul, numărul total al stațiilor care furnizează carburanți pe bază de etanol (E85) care îndeplinesc criteriile de durabilitate prevăzute în Directiva 2009/28/CE a Parlamentului European și a Consiliului din 23 aprilie 2009 privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE și 2003/30/CE (3), precum și la articolul 7b din Directiva 98/70/CE a Parlamentului European și a Consiliului din 13 octombrie 1998 privind calitatea benzinei și a motorinei și de modificare a Directivei 93/12/CEE a Consiliului (4).

               (7)

               Pentru a se evita duplicarea inutilă a datelor, informațiile privind numărul stațiilor de alimentare de pe teritoriul respectiv al statelor membre care furnizează combustibil pe bază de etanol (E85), transmise în conformitate cu articolul 6 din Regulamentul (UE) nr. 1014/2010 din 10 noiembrie 2010 privind monitorizarea și raportarea datelor referitoare la înmatricularea autoturismelor noi în conformitate cu Regulamentul (CE) nr. 443/2009 al Parlamentului European și al Consiliului (5) trebuie folosite în sensul articolului 6 din Regulamentul (UE) nr. 510/2011.

               (8)

               Articolele 23 și 24 din Directiva 2007/46/CE prevăd o procedură de omologare simplificată în cazul căreia nu este necesară eliberarea unui certificat de conformitate european. Statele membre trebuie să monitorizeze numărul vehiculelor înmatriculate pe baza acestor proceduri pentru a evalua impactul acestora asupra procesului de monitorizare și asupra realizării obiectivului UE privind emisiile medii de CO2 pentru flota de vehicule utilitare ușoare noi.

               (9)

               Măsurile prevăzute în prezentul regulament sunt conforme cu avizul Comitetului pentru schimbările climatice,

         ADOPTĂ PREZENTUL REGULAMENT:
   Articolul 1
   Obiect
   Prezentul regulament stabilește normele pentru colectarea și raportarea datelor privind înmatriculările următoarelor vehicule:

               (a)

               vehicule utilitare ușoare, astfel cum sunt menționate la articolul 2 alineatul (1) din Regulamentul (UE) nr. 510/2011;

               (b)

               vehicule din categoriile M2 și N2, astfel cum sunt menționate la articolul 8 alineatul (10) din regulamentul în cauză.

         Articolul 2
   Definiții
   În sensul prezentului regulament, se aplică definițiile prevăzute la articolele 2 și 3 din Regulamentul (UE) nr. 510/2011, precum și definițiile pentru „vehicul bicarburant cu gaz” și „vehicul multicarburant cu etanol” prevăzute la articolul 2 din Regulamentul (CE) nr. 692/2008 (6). Se aplică, de asemenea, următoarele definiții:

               1.

               „documentație pentru omologarea de tip” înseamnă documentele care cuprind datele specificate în coloana a treia din tabelul de la anexa I la prezentul regulament;

               2.

               „date agregate de monitorizare” înseamnă datele agregate specificate în secțiunea 1 din partea C a anexei II la Regulamentul (UE) nr. 510/2011;

               3.

               „date detaliate de monitorizare” înseamnă datele detaliate specificate în secțiunea 2 a părții C din anexa II la Regulamentul (UE) nr. 510/2011 care sunt defalcate pe producători și serii de vehicule în funcție de tip, variantă și versiune.

         Articolul 3
   Transmiterea datelor
   Datele agregate de monitorizare împreună cu datele detaliate de monitorizare se transmit de statele membre, prin transfer electronic de date, către Serviciul central de stocare a datelor (Central Data Repository), care este gestionat de Agenția Europeană de Mediu. Statele membre înștiințează Comisia cu privire la data transmiterii informațiilor.
   Articolul 4
   Sursele de date
   (1)   Statul membru pregătește datele agregate de monitorizare și datele detaliate de monitorizare în baza informațiilor din certificatul de conformitate sau din documentația pentru omologarea de tip a vehiculului utilitar ușor în cauză, astfel cum se specifică în tabelul din anexa I la prezentul regulament.
   (2)   Parametrul denumit „număr total de înmatriculări noi” din datele detaliate de monitorizare se determină pe baza numărului total de înmatriculări înregistrate în fiecare an pentru câte un vehicul unic.
   (3)   Parametrul denumit „categoria vehiculului înmatriculat” din cadrul datelor detaliate de monitorizare se bazează pe caracteristicile tehnice ale vehiculului în momentul înmatriculării.
   (4)   În cazul în care pe certificatul de conformitate sau în documentația pentru omologarea de tip, sunt menționate denumirile mai multor producători, statul membru face cunoscut numele producătorului vehiculului de bază.
   (5)   Valorile emisiilor de CO2, care trebuie raportate la parametrul „emisii specifice de CO2” în cadrul datelor detaliate de monitorizare, se preiau din rubrica „combinat” din certificatul de conformitate sau din documentația pentru omologarea de tip, cu excepția cazului în care se aplică rubrica „ponderat, condiții mixte”.
   (6)   În cazul raportărilor cu privire la vehiculele cu combustibili alternativi în cadrul datelor detaliate de monitorizare, autoritatea competentă furnizează informațiile privind tipul de combustibil și modul de combinare a combustibililor, astfel cum este prevăzut în anexa I la prezentul regulament.
   (7)   În cazul vehiculelor bicarburant cu gaz și al vehiculelor multicarburant cu etanol, la parametrul „emisii specifice de CO2 (g/km)” din datele detaliate de monitorizare, autoritatea competentă raportează valorile emisiilor de CO2, după cum urmează:

               (a)

               pentru vehiculele bicarburant cu gaz care funcționează cu benzină și combustibili gazoși, valoarea emisiilor de CO2 pentru gaz petrolier lichefiat (GPL) sau gaz natural (GN), în conformitate cu partea A punctul 2 din anexa II la Regulamentul (UE) nr. 510/2011;

               (b)

               pentru vehiculele multicarburant cu etanol care funcționează cu benzină și cu carburant pe bază de etanol (E85) menționate la articolul 6 din Regulamentul (UE) nr. 510/2011, valoarea emisiilor de CO2 pentru benzină.

         În cazul literei (b), statele membre raportează, de asemenea, valoarea emisiilor pentru benzină, dacă nu sunt îndeplinite condițiile pentru reducerea emisiilor prevăzută la articolul 6 din Regulamentul (UE) nr. 510/2011. Cu toate acestea, statele membre pot raporta și valoarea emisiilor pentru E85.
   (8)   În cazul în care vehiculul este echipat cu mai mult de o axă viratoare sau cu axe rigide de ecartamente diferite, statul membru raportează valoarea maximă a ecartamentului la parametrul „ecartamentul celeilalte axe (mm)” din cadrul datelor detaliate de monitorizare. Pentru aceste vehicule, ampatamentul este dat de distanța dintre axele exterioare față și spate.
   (9)   Dacă datele agregate de monitorizare și datele detaliate de monitorizare sunt preluate din documentația pentru omologarea de tip și dacă datele respective conțin domenii de valori, statele membre trebuie să asigure o precizie corespunzătoare a datelor raportate și conformitatea acestora cu datele cuprinse în certificatul de conformitate.
   Articolul 5
   Administrarea și controlul datelor
   Statele membre asigură administrarea, colectarea, controlul, verificarea și transmiterea datelor agregate de monitorizare și ale datelor detaliate de monitorizare.
   Articolul 6
   Pregătirea datelor de către statele membre
   Datele detaliate de monitorizare se raportează cu precizia stabilită în anexa II.
   Articolul 7
   Raportarea stațiilor de alimentare care furnizează combustibil pe bază de etanol (E85)
   În sensul articolului 6 din Regulamentul (UE) nr. 510/2011, se utilizează informațiile raportate în conformitate cu articolul 6 din Regulamentul (UE) nr. 1014/2010.
   Articolul 8
   Vehicule care nu se supun omologării CE de tip
   (1)   În cazul vehiculelor utilitare ușoare care se supun omologării naționale de tip pentru seriile mici în conformitate cu articolul 23 din Directiva 2007/46/CE sau omologărilor individuale în conformitate cu articolul 24 din aceeași directivă, statele membre informează Comisia cu privire la numărul respectiv de astfel de vehicule înmatriculate pe teritoriul lor.
   (2)   Atunci când completează datele agregate de monitorizare, în locul denumirii producătorului, autoritatea competentă indică una dintre următoarele mențiuni:

               (a)

               „AA-IVA”, pentru raportarea tipurilor de vehicule supuse omologării individuale;

               (b)

               „AA-NSS”, pentru raportarea tipurilor de vehicule supuse omologării naționale pentru vehicule fabricate în serii mici.

         Statele membre pot, de asemenea, să completeze și datele detaliate de monitorizare pentru aceste vehicule și, în acest caz, utilizează denumirile menționate la literele (a) și (b).
   Articolul 9
   Lista producătorilor
   (1)   Producătorii înștiințează Comisia, fără întârziere și cel târziu până la data de 1 iunie 2012, cu privire la denumirile pe care le indică sau intenționează să le indice pe certificatele de conformitate. Aceștia informează fără întârziere Comisia cu privire la orice modificări ale informațiilor respective. Producătorii noi care intră pe piață înștiințează Comisia, fără întârziere, cu privire la denumirile pe care le indică sau intenționează să le indice pe certificatele de conformitate.
   (2)   La completarea datelor agregate de monitorizare și a datelor detaliate de monitorizare, autoritatea competentă utilizează denumirile producătorilor preluate din lista care va fi întocmită de către Comisie pe baza denumirilor transmise conform alineatului (1). Lista respectivă se publică pe internet pentru prima dată la 1 septembrie 2012 și se actualizează periodic.
   (3)   În cazul în care denumirea unui producător nu este inclusă în lista respectivă, autoritatea competentă utilizează denumirea menționată pe certificatul de conformitate sau în documentația pentru omologarea de tip pentru a completa datele agregate de monitorizare și datele detaliate de monitorizare.
   Articolul 10
   Informații suplimentare care trebuie furnizate de către producători
   (1)   În scopul notificării menționate la articolul 8 alineatul (4) al doilea paragraf din Regulamentul (UE) nr. 510/2011, producătorii informează Comisia, cel târziu până la 1 iunie 2012, cu privire la numele și adresa persoanei de contact căreia i se adresează notificarea.
   Producătorul informează fără întârziere Comisia cu privire la orice modificări ale datelor furnizate. Noii producători care intră pe piață informează fără întârziere Comisia cu privire la datele lor de contact.
   (2)   În cazul în care un grup de întreprinderi interconectate formează o asociație, grupul respectiv furnizează Comisiei, pentru a stabili aplicabilitatea articolului 7 alineatul (6) din Regulamentul (UE) nr. 510/2011, dovada asocierii între membrii săi în conformitate cu criteriile prevăzute la articolul 3 alineatul (2) din regulamentul menționat.
   Articolul 11
   Intrarea în vigoare
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 aprilie 2012.

            Pentru Comisie

            Președintele

         José Manuel BARROSO

      (1)  JO L 145, 31.5.2011, p. 1.

      (2)  JO L 263, 9.10.2007, p. 1.

      (3)  JO L 140, 5.6.2009, p. 16.

      (4)  JO L 350, 28.12.1998, p. 58.

      (5)  JO L 293, 11.11.2010, p. 15.

      (6)  JO L 199, 28.7.2008, p. 1.

      ANEXA I

         SURSELE DE DATE

                  Parametru

                  Certificat de conformitate
                  (Partea 1, prevăzut în anexa IX la Directiva 2007/46/CE)

                  Documentație pentru omologarea de tip
                  (Directiva 2007/46/CE)

                  Producător

                  Secțiunea 0.5

                  Secțiunea 0.5 din partea 1 a anexei III

                  Numărul omologării de tip

                  Secțiunea 0.10 litera (b)

                  Poziție din anexa VI

                  Tip

                  Secțiunea 0.2

                  Secțiunea 0.2 din partea 1 a anexei III

                  Variantă

                  Secțiunea 0.2

                  Secțiunea 3 din anexa VIII

                  Versiune

                  Secțiunea 0.2

                  Secțiunea 3 din anexa VIII

                  Marcă

                  Secțiunea 0.1

                  Secțiunea 0.1 din partea 1 a anexei III

                  Categoria vehiculului omologat

                  Secțiunea 0.4

                  Secțiunea 0.4 din partea 1 a anexei III

                  Masa (kg)

                  Secțiunea 13

                  Secțiunea 2.6 din partea 1 a anexei III (1)

                  Masa maximă tehnic admisibilă (în kg)

                  Secțiunea 16.1

                  Secțiunea 2.8 din partea 1 a anexei III

                  Amprenta la sol – ampatament (mm)

                  Secțiunea 4

                  Secțiunea 2.1 din partea 1 a anexei III (1)

                  Amprenta la sol – ecartament (mm)

                  Secțiunea 30

                  Secțiunile 2.3.1 și 2.3.2 din partea 1 a anexei III (2)

                  Emisii specifice de CO2 (g/km) (3)

                  Secțiunea 49.1

                  Secțiunea 3 din anexa VIII

                  Tip de carburant

                  Secțiunea 26

                  Secțiunea 3.2.2.1 din partea 1 a anexei III

                  Modul de combinare a combustibililor

                  Secțiunea 26.1

                  Secțiunea 3.2.2.4 din partea 1 a anexei III

                  Cilindreea (cm3)

                  Secțiunea 25

                  Secțiunea 3.2.1.3 din partea 1 a anexei III

                  Consum de energie electrică (Wh/km)

                  Secțiunea 49.2

         (1)  În conformitate cu articolul 4 alineatul (9) din prezentul regulament.

         (2)  În conformitate cu articolul 4 alineatele (8) și (9) din prezentul regulament.

         (3)  În conformitate cu articolul 4 alineatul (5) din prezentul regulament.

      ANEXA II

         TABELE PRIVIND PRECIZIA DATELOR

         Precizia necesară pentru datele detaliate de monitorizare care trebuie raportate în conformitate cu articolul 6

                  CO2 (g/km)

                  număr întreg

                  Masa (kg)

                  număr întreg

                  Masa maximă tehnic admisibilă (în kg)

                  număr întreg

                  Amprenta la sol – ampatament (mm)

                  număr întreg

                  Amprenta la sol – ecartament (mm)

                  număr întreg

                  Cilindreea (cm3)

                  număr întreg

                  Consum de energie electrică (Wh/km)

                  număr întreg

                  Reducerea emisiilor datorită tehnologiilor inovatoare (g/km)

                  rotunjită la cea mai apropiată valoare cu o zecimală


title: Regulamentul de punere în aplicare (UE) nr. 753/2012 al Comisiei din 14 august 2012 de înregistrare a unei denumiri în Registrul denumirilor de origine protejate și al indicațiilor geografice protejate [Bovški sir (DOP)]

text:
               21.8.2012

               RO

               Jurnalul Oficial al Uniunii Europene

               L 223/2

         REGULAMENTUL DE PUNERE ÎN APLICARE (UE) NR. 753/2012 AL COMISIEI
   din 14 august 2012
   de înregistrare a unei denumiri în Registrul denumirilor de origine protejate și al indicațiilor geografice protejate [Bovški sir (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:

               (1)

               În conformitate cu articolul 6 alineatul (2) primul paragraf și în temeiul articolului 17 alineatul (2) din Regulamentul (CE) nr. 510/2006, cererea de înregistrare a denumirii „Bovški sir” depusă de Slovenia a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție, în conformitate cu articolul 7 din Regulamentul (CE) nr. 510/2006, această denumire trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 august 2012.

            Pentru Comisie, pentru președinte

         Andris PIEBALGS

            Membru al Comisiei

      (1)  JO L 93, 31.3.2006, p. 12.

      (2)  JO C 364, 14.12.2011, p. 25.

      ANEXĂ
      Produse agricole destinate consumului uman, enumerate în anexa I la tratat:

         Clasa 1.3.   Brânzeturi

      SLOVENIA
      Bovški sir (DOP)


title: Regulamentul de punere în aplicare (UE) 2017/613 al Comisiei din 30 martie 2017 de stabilire a valorilor forfetare de import pentru fixarea prețului de intrare pentru anumite fructe și legume

text:
               31.3.2017

               RO

               Jurnalul Oficial al Uniunii Europene

               L 86/11

         REGULAMENTUL DE PUNERE ÎN APLICARE (UE) 2017/613 AL COMISIEI
   din 30 martie 2017
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 martie 2017.

            Pentru Comisie,

            pentru președinte

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  EG

                  288,4

                  IL

                  288,6

                  MA

                  109,9

                  TN

                  200,0

                  TR

                  108,5

                  ZA

                  81,7

                  ZZ

                  179,5

                  0707 00 05

                  TR

                  158,2

                  ZZ

                  158,2

                  0709 93 10

                  MA

                  53,9

                  TR

                  148,2

                  ZZ

                  101,1

                  0805 10 22 , 0805 10 24 , 0805 10 28

                  EG

                  48,5

                  IL

                  80,7

                  MA

                  49,6

                  TN

                  59,2

                  TR

                  77,4

                  ZA

                  99,3

                  ZZ

                  69,1

                  0805 50 10

                  TR

                  74,4

                  ZZ

                  74,4

                  0808 10 80

                  BR

                  111,8

                  CL

                  116,3

                  US

                  105,8

                  ZA

                  114,1

                  ZZ

                  112,0

                  0808 30 90

                  AR

                  117,2

                  CL

                  137,4

                  CN

                  74,5

                  MA

                  115,2

                  ZA

                  130,7

                  ZZ

                  115,0

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) 2017/685 al Consiliului din 11 aprilie 2017 privind punerea în aplicare a Regulamentului (UE) nr. 359/2011 privind măsuri restrictive împotriva anumitor persoane, entități și organisme având în vedere situația din Iran

text:
                  12.4.2017

                  RO

                  Jurnalul Oficial al Uniunii Europene

                  L 99/10

         REGULAMENTUL DE PUNERE ÎN APLICARE (UE) 2017/685 AL CONSILIULUI
         din 11 aprilie 2017
         privind punerea în aplicare a Regulamentului (UE) nr. 359/2011 privind măsuri restrictive împotriva anumitor persoane, entități și organisme având în vedere situația din Iran
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 359/2011 din 12 aprilie 2011 privind măsuri restrictive îndreptate împotriva anumitor persoane, entități și organisme având în vedere situația din Iran (1), în special articolul 12 alineatul (4),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 12 aprilie 2011, Consiliul a adoptat Regulamentul (UE) nr. 359/2011.

                     (2)

                     Pe baza unei reexaminări a Deciziei 2011/235/PESC a Consiliului (2), Consiliul a decis că măsurile restrictive prevăzute de aceasta ar trebui să fie reînnoite până la 13 aprilie 2018.

                     (3)

                     Consiliul a ajuns, de asemenea, la concluzia că rubricile corespunzătoare anumitor persoane incluse pe lista din anexa I la Regulamentul (UE) nr. 359/2011 ar trebui să fie actualizate.

                     (4)

                     Anexa I la Regulamentul (UE) nr. 359/2011 ar trebui să fie actualizată în consecință,

               ADOPTĂ PREZENTUL REGULAMENT:

            Articolul 1
            Anexa I la Regulamentul (UE) nr. 359/2011 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 11 aprilie 2017.

                  Pentru Consiliu

                  Președintele

               L. GRECH

            (1)  JO L 100, 14.4.2011, p. 1.

            (2)  Decizia 2011/235/PESC a Consiliului din 12 aprilie 2011 privind măsuri restrictive îndreptate împotriva anumitor persoane și entități având în vedere situația din Iran (JO L 100, 14.4.2011, p. 51).

            ANEXĂ
            Rubricile referitoare la următoarele persoane din lista prevăzută în anexa I la Regulamentul (UE) nr. 359/2011 se înlocuiesc cu rubricile de mai jos:

                           Nume

                           Informații de identificare

                           Motive

                           Data includerii pe listă

                           „20.

                           MOGHISSEH Mohammad (alias NASSERIAN)

                           Judecător, șeful Tribunalului Revoluționar din Teheran, secția 28. Considerat, de asemenea, responsabil de condamnările membrilor comunității Bahai. S-a ocupat de cazuri postelectorale. A emis condamnări la perioade lungi de detenție în cursul unor procese neechitabile în care erau implicați activiști sociali și politici și jurnaliști, precum și mai multe condamnări la moarte ale unor protestatari și activiști sociali și politici.

                           12.4.2011

                           22.

                           MORTAZAVI Said

                           Locul nașterii: Meybod, Yazd (Iran)
                           Data nașterii: 1967

                           Fost procuror general al Teheranului până în august 2009. În calitate de procuror-general al Teheranului, a emis un ordin general utilizat pentru reținerea a sute de activiști, jurnaliști și studenți. În ianuarie 2010, o anchetă parlamentară l-a desemnat direct răspunzător pentru reținerea a trei prizonieri care au decedat ulterior în detenție. A fost suspendat din funcție în august 2010, după o anchetă a Parchetului iranian privind rolul său în decesul celor trei persoane reținute la ordinul său, în urma alegerilor. În noiembrie 2014, rolul său în moartea deținuților a fost recunoscut oficial de autoritățile iraniene. A fost achitat de o instanță iraniană la 19 august 2015 pentru acuzațiile legate de torturarea și uciderea a trei tineri, în 2009, la centrul de detenție din Kahrizak.

                           12.4.2011

                           23.

                           PIR-ABASSI Abbas

                           Magistrat al unei camere corecționale. Fost judecător, Tribunalul Revoluționar din Teheran, secția 26. A răspuns de cazurile postelectorale, a emis condamnări la perioade lungi de detenție pe parcursul unor procese neechitabile împotriva activiștilor în domeniul drepturilor omului și a emis mai multe condamnări la moarte împotriva protestatarilor.

                           12.4.2011

                           25.

                           SALAVATI Abdolghassem

                           Judecător, șeful Tribunalului Revoluționar din Teheran, secția 15. Judecător de instrucție la Tribunalul din Teheran. Responsabil de cazurile postelectorale, a prezidat procesele-simulacru din vara anului 2009, a condamnat la moarte doi monarhiști care au apărut în procesele-simulacru. A condamnat la perioade de detenție lungi peste o sută de prizonieri politici, activiști ai drepturilor omului și demonstranți.

                           12.4.2011

                           33.

                           ABBASZADEH- MESHKINI, Mahmoud

                           Secretar al Consiliului pentru Drepturile Omului. Fost guvernator al provinciei Ilam. Fost director politic al Ministerului Internelor. În calitate de șef al Comitetului articolului 10 instituit prin Legea privind activitățile partidelor și grupurilor politice, a fost responsabil cu autorizarea demonstrațiilor și a altor evenimente publice, precum și cu înregistrarea partidelor politice.
                           În 2010, a suspendat activitățile a două partide politice reformiste având legături cu Mousavi – Frontul de participare al Iranului islamic și Organizația mujahedină a revoluției islamice.
                           Începând din 2009 a interzis în mod constant și continuu toate adunările cu caracter nonguvernamental, refuzând prin urmare respectarea dreptului constituțional de a protesta și provocând arestarea a numeroși demonstranți pașnici și nerespectarea libertății de întrunire.
                           De asemenea, în 2009, nu a permis opoziției să organizeze o ceremonie de comemorare a persoanelor ucise în protestele împotriva alegerilor prezidențiale.

                           10.10.2011

                           35.

                           AKHARIAN Hassan

                           Fost șef al secției 1 a închisorii din Radjaishahr, Karadj. Mai mulți foști deținuți au denunțat utilizarea torturii și ordinele date de acesta de a nu permite deținuților să primească asistență medicală. Potrivit unei transcrieri a declarației unui presupus deținut din închisoarea Radjaishahr, toți gardienii l-au supus unor bătăi grave, Akharian fiind în deplină cunoștință de cauză. De asemenea, sub conducerea lui Akharian s-a raportat cel puțin un caz de deces al unui deținut, Mohsen Beikvand.

                           10.10.2011

                           36.

                           AVAEE Seyyed Ali-Reza (alias: AVAEE Seyyed Alireza)

                           Director al biroului de anchete speciale. Până în iulie 2016, adjunct al ministrului internelor și șef al registrului public. Consultant al Tribunalului Disciplinar pentru Judecători din aprilie 2014. Fost președinte al Procuraturii Teheranului. În această calitate a fost responsabil pentru încălcarea drepturilor omului, arestări arbitrare, refuzul respectării drepturilor prizonierilor și o creștere a numărului de execuții.

                           10.10.2011

                           38.

                           General-maior doctor FIRUZABADI Seyyed Hasan (alias: General-maior doctor FIRUZABADI Seyed Hassan; General-maior Doctor FIROUZABADI Seyyed Hasan; General-maior doctor FIROUZABADI Seyed Hassan)

                           Locul nașterii: Mashad.
                           Data nașterii: 3.2.1951

                           În calitate de fost șef al Statului Major al Forțelor Armate ale Iranului, este comandantul militar cu cel mai înalt rang responsabil cu conducerea tuturor diviziilor și polițiilor militare, inclusiv Garda Revoluționară Islamică (IRGC) și poliția. Forțele aflate sub comanda sa formală au desfășurat acțiuni brutale de represiune împotriva protestatarilor pașnici și au efectuat arestări în masă.
                           De asemenea, membru al Consiliului Suprem de Securitate Națională (SNSC) și al Consiliului Oportunităților.

                           10.10.2011

                           39.

                           GANJI Mostafa Barzegar

                           Fost procuror-general în Qom. Este probabil că se află în prezent în proces de transfer într-o altă funcție. Acesta este responsabil pentru arestarea arbitrară și maltratarea a zeci de infractori în Qom. Este complice la încălcarea gravă a dreptului la respectarea garanțiilor procedurale, contribuind la utilizarea excesivă a pedepsei cu moartea într-un număr tot mai mare de cazuri, ceea ce a dus la o creștere puternică a numărului de execuții de la începutul anului.

                           10.10.2011

                           40.

                           HABIBI Mohammad Reza

                           Șef de birou în cadrul ministerului justiției în Yazd. Fost procuror-adjunct al Isfahan. Este probabil că se află în prezent în proces de transfer într-o altă funcție. Complice la procedurile care au refuzat un proces echitabil acuzaților – precum Abdollah Fathi, executat în mai 2011, în urma ignorării de către Habibi a dreptului de a fi audiat și a problemelor de sănătate mintală ale acestuia în timpul procesului său din martie 2010. Prin urmare, Habibi este complice la o încălcare gravă a dreptului la respectarea garanțiilor procedurale, contribuind la utilizarea excesivă a pedepsei cu moartea într-un număr tot mai mare de cazuri și la o creștere puternică a numărului de execuții de la începutul anului 2011.

                           10.10.2011

                           41.

                           HEJAZI Mohammad

                           Locul nașterii: Ispahan
                           Data nașterii: 1956

                           General în Pasdaran, a jucat un rol-cheie în intimidarea și amenințarea «dușmanilor» Iranului și în bombardarea satelor kurde din Irak. Fost șef al Corpului Sarollah al IRGC din Teheran și fost șef al forțelor Basij, a jucat un rol esențial în reprimarea protestelor postelectorale.

                           10.10.2011

                           46.

                           KAMALIAN Behrouz
                           (alias: Hackers Brain)

                           Locul nașterii: Teheran
                           Data nașterii: 1983

                           Șeful grupului informatic «Ashiyaneh», care are legături cu IRGC. «Ashiyaneh» Digital Security, fondat de Behrouz Kamalian, este responsabil pentru represiunea intensivă la nivel informatic atât împotriva opozanților și a reformiștilor interni, cât și împotriva instituțiilor internaționale. La 21 iunie 2009, site-ul internet al Centrului de comandă 32 pentru apărarea informatică al Gărzii revoluționare a postat imagini faciale fixe ale unor persoane, care ar fi fost filmate în timpul demonstrațiilor postelectorale. La aceste imagini a fost atașat un apel către iranieni: «identificați insurgenții».

                           10.10.2011

                           49.

                           MALEKI Mojtaba

                           Adjunct al șefului ministerului justiției în provincia Khorasan Razavi. Fost procuror al Kermanshahului. A jucat un rol în creșterea dramatică a condamnărilor la moarte în Iran, inclusiv prin instrumentarea cauzelor a șapte prizonieri condamnați pentru trafic de droguri, care au fost spânzurați în aceeași zi, la 3 ianuarie 2010 în închisoarea centrală din Kermanshah.

                           10.10.2011

                           51.

                           SALARKIA Mahmoud

                           Fost director al clubului de fotbal «Persepolis» din Teheran

                           Șeful Comisiei pentru petrol și transport din Primăria Teheran. Adjunct al procurorului-general al Teheranului pentru probleme legate de închisori în timpul reprimării din 2009.
                           În calitate de adjunct al procurorului-general al Teheranului pentru probleme legate de închisori, a fost direct răspunzător pentru numeroase mandate de arestare împotriva protestatarilor și activiștilor pașnici nevinovați. Numeroase rapoarte ale apărătorilor drepturilor omului arată că, la ordinul acestuia, practic tuturor persoanelor arestate nu li s-a permis nicio formă de comunicare, nu au avut acces la avocat sau la familii și nu au cunoscut capetele de acuzare, pentru intervale de timp diferite, deseori în condiții echivalente dispariției forțate. Deseori familiile acestora nu au fost informate cu privire la arestare.

                           10.10.2011

                           53.

                           TALA Hossein (alias: TALA Hosseyn)

                           Fost membru al parlamentului iranian. Fost guvernator general («Farmandar») al provinciei Teheran până în septembrie 2010, a fost responsabil pentru intervenția forțelor de poliție și, prin urmare, pentru reprimarea demonstrațiilor. În decembrie 2010, a fost premiat pentru rolul său în represiunea postelectorală.

                           10.10.2011

                           56.

                           BAHRAMI Mohammad- Kazem

                           Șef al instanței de contencios administrativ. A fost complice la represiunea împotriva demonstranților pașnici în calitatea sa de șef al ramurii judiciare a forțelor armate.

                           10.10.2011

                           73.

                           FAHRADI Ali

                           Șef adjunct al Inspectoratului pentru afaceri juridice și inspecție publică din ministerul justiției din Teheran. Procuror al Karaj. Responsabil de încălcări grave ale drepturilor omului, inclusiv de instrumentarea unor procese în care se pronunță condamnarea la moarte. Pe parcursul mandatului său de procuror, numărul execuțiilor în regiunea Karaj a fost ridicat.

                           23.3.2012

                           74.

                           REZVANMA-NESH Ali

                           Procuror adjunct al provinciei Karaj, regiunea Alborz. Responsabil de încălcări grave ale drepturilor omului, inclusiv de implicare în executarea unui minor.

                           23.3.2012

                           76.

                           SADEGHI Mohamed

                           Colonel și adjunct al Serviciului de Informații Tehnice și Cibernetice al IRGC și responsabil de centrul de analiză și de luptă împotriva criminalității organizate din cadrul Pasdaran. Responsabil de arestarea și torturarea unor autori de bloguri/jurnaliști.

                           23.3.2012

                           79.

                           RASHIDI AGHDAM, Ali Ashraf

                           Fost director al închisorii din Evin, numit la jumătatea anului 2012. De la numirea sa, condițiile carcerale s-au deteriorat, iar rapoartele au indicat o intensificare a relelor tratamente aplicate deținuților. În octombrie 2012, nouă deținuți-femei au intrat în greva foamei pentru a protesta împotriva încălcării drepturilor lor și a tratamentului violent aplicat de gardienii închisorii.

                           12.3.2013

                           82.

                           SARAFRAZ, Mohammad (Dr.) (alias: Haj-agha Sarafraz)

                           Locul nașterii: Teheran
                           Data nașterii: aproximativ 1963
                           Reședință: Teheran

                           Membru al Consiliului suprem privind spațiul cibernetic. Fost președinte al Societății de Radiodifuziune și Televiziune a Republicii Islamice Iran (IRIB). Fost președinte al IRIB World Service și Press TV, responsabil pentru toate deciziile legate de programare. Strâns asociat aparatului de securitate al statului. Sub conducerea lui, Press TV, împreună cu IRIB, a colaborat cu serviciile de securitate iraniene și cu procurorii pentru a difuza mărturii forțate ale deținuților, inclusiv aceea a jurnalistului și realizatorului de film iraniano-canadian Maziar Bahari, în cadrul programului săptămânal «Iranul azi». Autoritatea independentă de reglementare a media OFCOM a amendat Press TV în UK cu 100 000  GBP pentru difuzarea mărturiei lui Bahari în 2011, mărturie filmată în închisoare, obținută prin constrângerea lui Bahari. Prin urmare Sarafraz este asociat încălcării dreptului la respectarea garanțiilor procedurale și la un proces echitabil.

                           12.3.2013

                           86.

                           MUSAVI- TABAR, Seyyed Reza

                           Fost șef al Procuraturii Revoluționare din Shiraz. Răspunzător de arestări ilegale și de rele tratamente aplicate unor activiști politici, jurnaliști, apărători ai drepturilor omului, Baha'i și prizonieri de conștiință, care au fost hărțuiți, torturați, interogați și care nu au avut acces la avocat și la respectarea garanțiilor procedurale. Musavi-Tabar a semnat hotărâri judecătorești în celebrul centru de detenție nr. 100 (o închisoare pentru bărbați), inclusiv un ordin de detenție de trei ani în celulă de izolare pentru o femeie-deținut Baha'i pe nume Raha Sabet.

                           12.3.2013”


title: Regulamentul de punere în aplicare (UE) nr. 558/2011 al Comisiei din 9 iunie 2011 de stabilire a valorilor forfetare de import pentru fixarea prețului de intrare pentru anumite fructe și legume

text:
               10.6.2011

               RO

               Jurnalul Oficial al Uniunii Europene

               L 151/3

         REGULAMENTUL DE PUNERE ÎN APLICARE (UE) NR. 558/2011 AL COMISIEI
   din 9 iunie 2011
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul (CE) nr. 1580/2007 al Comisiei din 21 decembrie 2007 de stabilire a normelor de aplicare a Regulamentelor (CE) nr. 2200/96, (CE) nr. 2201/96 și (CE) nr. 1182/2007 ale Consiliului în sectorul fructelor și legumelor (2), în special articolul 138 alineatul (1),
   întrucât:
   Regulamentul (CE) nr. 1580/2007 prevede, ca urmare a rezultatelor negocierilor comerciale multilaterale din Runda Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XV la regulamentul respectiv,
   ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 138 din Regulamentul (CE) nr. 1580/2007 se stabilesc în anexa la prezentul regulament.
   Articolul 2
   Prezentul regulament intră în vigoare la 10 iunie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 iunie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 350, 31.12.2007, p. 1.

      ANEXĂ
      Valorile forfetare de import pentru determinarea prețului de intrare pentru anumite fructe și legume

                  (EUR/100 kg)

                  Cod NC

                  Codul țărilor terțe (1)

                  Valoare forfetară de import

                  0702 00 00

                  MA

                  90,3

                  TR

                  107,0

                  ZZ

                  98,7

                  0707 00 05

                  TR

                  100,7

                  ZZ

                  100,7

                  0709 90 70

                  TR

                  124,0

                  ZZ

                  124,0

                  0805 50 10

                  AR

                  75,5

                  BR

                  36,6

                  TR

                  63,4

                  ZA

                  176,3

                  ZZ

                  88,0

                  0808 10 80

                  AR

                  79,2

                  BR

                  77,5

                  CL

                  85,5

                  CN

                  88,5

                  NZ

                  109,7

                  US

                  176,9

                  UY

                  50,2

                  ZA

                  89,5

                  ZZ

                  94,6

                  0809 10 00

                  TR

                  135,3

                  ZZ

                  135,3

                  0809 20 95

                  TR

                  392,6

                  XS

                  175,4

                  ZZ

                  284,0

         (1)  Nomenclatorul țărilor, astfel cum este stabilit prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” reprezintă „alte origini”.


title: Regulamentul de punere în aplicare (UE) 2015/1485 al Consiliului din 2 septembrie 2015 privind punerea în aplicare a articolului 17 alineatul (1) din Regulamentul (UE) nr. 224/2014 privind măsuri restrictive având în vedere situația din Republica Centrafricană

text:
               3.9.2015

               RO

               Jurnalul Oficial al Uniunii Europene

               L 229/1

         REGULAMENTUL DE PUNERE ÎN APLICARE (UE) 2015/1485 AL CONSILIULUI
   din 2 septembrie 2015
   privind punerea în aplicare a articolului 17 alineatul (1) din Regulamentul (UE) nr. 224/2014 privind măsuri restrictive având în vedere situația din Republica Centrafricană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 224/2014 al Consiliului din 10 martie 2014 privind măsuri restrictive având în vedere situația din Republica Centrafricană (1), în special articolul 17 alineatul (1),
   întrucât:

               (1)

               La 10 martie 2014, Consiliul a adoptat Regulamentul (UE) nr. 224/2014.

               (2)

               La 20 august 2015, Comitetul de sancțiuni instituit în temeiul Rezoluției 2127 (2013) a Consiliului de Securitate al Organizației Națiunilor Unite (CSONU) a inclus trei persoane și o entitate pe lista persoanelor și entităților care fac obiectul măsurilor impuse prin punctele 30 și 32 din Rezoluția CSONU 2134 (2014).

               (3)

               Anexa I la Regulamentul (UE) nr. 224/2014 ar trebui, prin urmare, să fie modificată în consecință,

         ADOPTĂ PREZENTUL REGULAMENT:
   Articolul 1
   Persoanele și entitatea care figurează în anexa la prezentul regulament se adaugă pe lista prevăzută în anexa I la Regulamentul (UE) nr. 224/2014.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 septembrie 2015.

            Pentru Consiliu

            Președintele

         J. ASSELBORN

      (1)  JO L 70, 11.3.2014, p. 1.

      ANEXĂ

         Persoanele și entitățile menționate la articolul 1

      A.   Persoane

                  4.

                  Alfred YEKATOM [alias: (a) Alfred Yekatom Saragba (b) Alfred Ekatom (c) Alfred Saragba (d) Colonel Rombhot (e) Colonel Rambo (f) Colonel Rambot (g) Colonel Rombot (h) Colonel Romboh]
                  Desemnare: Caporal-șef al Forțelor Armate Centrafricane (Forces Armées Centrafricaines) (FACA)
                  Data nașterii: 23 iunie 1976
                  Locul nașterii: Republica Centrafricană
                  Cetățenie: Republica Centrafricană
                  Adresa: (a) Mbaiki, provincia Lobaye, Republica Centrafricană (Tel. +236 72 15 47 07/+236 75 09 43 41) (b) Bimbo, provincia Ombella-Mpoko, Republica Centrafricană (adresa anterioară)
                  Alte informații: A controlat o miliție armată importantă și s-a aflat la comanda acesteia. Numele tatălui (tatăl adoptiv) este Ekatom Saragba (ortografiat și ca Yekatom Saragba). Fratele lui Yves Saragba, comandant anti-balaka în Batalimo, provincia Lobaye și fost soldat în cadrul FACA. Descriere fizică: culoarea ochilor: negri; culoarea părului: închisă; culoarea pielii: neagră; înălțime: 170 cm; greutate 100 kg. Fotografia sa este disponibilă pentru a fi inclusă în notificarea specială emisă de INTERPOL-Consiliul de Securitate al ONU.
                  Informații din rezumatul motivelor includerii pe listă comunicat de Comitetul de sancțiuni:
                  Alfred Yekatom a fost inclus pe listă la 20 august 2015 în temeiul punctului 11 din Rezoluția 2196 (2015) pentru participarea sa la acte care subminează pacea, stabilitatea sau securitatea Republicii Centrafricane sau pentru sprijinirea acestor acte, incluzând acte care periclitează sau încalcă acordurile tranzitorii ori care periclitează sau obstrucționează procesul de tranziție politică, inclusiv tranziția către alegeri democratice libere și echitabile, sau care alimentează manifestările de violență.

                     Informații suplimentare:

                  Alfred Yekatom, cunoscut, de asemenea, sub numele Colonel Rombhot, este liderul unei miliții a unei facțiuni a mișcării anti-balaka, cunoscute drept „anti-balaka din Sud”. Acesta a deținut funcția de caporal-șef în Forces Armées Centrafricaines (FACA – Forțele Armate Centrafricane).
                  Yekatom a participat la acte care subminează pacea, stabilitatea și securitatea Republicii Centrafricane sau a sprijinit aceste acte, incluzând acte care periclitează acordurile tranzitorii sau care periclitează procesul de tranziție politică. Yekatom a controlat o miliție armată importantă și s-a aflat la comanda acesteia, miliția respectivă fiind prezentă în cartierul PK9 din Bangui și în orașele Bimbo (provincia Ombella-Mpoko), Cekia, Pissa și Mbaïki (capitala provinciei Lobaye) și și-a stabilit cartierul general într-o concesiune forestieră din Batalimo.
                  Yekatom a deținut controlul asupra unui număr de 12 puncte de trecere a frontierei, fiecare fiind dotat cu un număr mediu de 10 membri ai miliției armate care purtau uniforme militare și armament, inclusiv puști de asalt militare, de la podul principal dintre Bimbo și Bangui până la Mbaïki (provincia Lobaye) și de la Pissa până la Batalimo (lângă frontiera cu Republica Congo), colectând taxe neautorizate de la vehicule și motociclete particulare, microbuze pentru călători și camioane care exportau resurse forestiere în Camerun și Ciad, dar și de la ambarcațiunile care navigau pe râul Oubangui. Yekatom a fost văzut în timp ce colecta personal o parte a acestor taxe neautorizate. De asemenea, conform relatărilor, Yekatom și miliția sa au ucis civili.

                  5.

                  Habib SOUSSOU (alias: Soussou Abib)
                  Desemnare: (a) coordonator anti-balaka pentru provincia Lobaye (b) caporal în cadrul Forțelor Armate Centrafricane (FACA)
                  Data nașterii: 13 martie 1980
                  Locul nașterii: Boda, Republica Centrafricană
                  Cetățenie: Republica Centrafricană Adresa: Boda, Republica Centrafricană (Tel. + 236 72198628)
                  Alte informații: Numit în funcția de comandant zonal (COMZONE) pentru Boda la 11 aprilie 2014, iar la 28 iunie 2014, pentru întreaga provincie Lobaye. Sub comanda sa au continuat asasinatele selective, confruntările și atacurile împotriva organizațiilor umanitare și a asistenților umanitari. Descriere fizică: culoarea ochilor: căprui; culoarea părului: neagră; înălțime: 160cm; greutate: 60 kg. Fotografia sa este disponibilă pentru a fi inclusă în notificarea specială emisă de INTERPOL-Consiliul de Securitate al ONU.
                  Informații din rezumatul motivelor includerii pe listă comunicat de Comitetul de sancțiuni:
                  Habib Soussou a fost inclus pe listă la 20 august 2015, în temeiul punctului 11 și al punctului 12 literele (b) și (e) din Rezoluția 2196 (2015) pentru participarea sa la acte care subminează pacea, stabilitatea sau securitatea din Republica Centrafricană sau sprijinirea acestor acte, incluzând acte care periclitează sau încalcă acordurile tranzitorii ori care periclitează sau împiedică procesul de tranziție politică, inclusiv tranziția către alegeri democratice libere și echitabile, sau care alimentează manifestările de violență; pentru implicarea sa în planificarea, conducerea sau săvârșirea de acte care încalcă dreptul internațional al drepturilor omului sau dreptul internațional umanitar, după caz, sau care constituie abuzuri sau încălcări ale drepturilor omului, în Republica Centrafricană, inclusiv acte care implică violența sexuală, vizarea civililor, atacuri din motive etnice sau religioase, atacuri asupra școlilor și spitalelor, precum și răpiri și strămutare forțată și împiedicarea furnizării de asistență umanitară în Republica Centrafricană sau a accesului la asistență umanitară sau a distribuirii acesteia în Republica Centrafricană.

                     Informații suplimentare:

                  Habib Soussou a fost numit comandant zonal anti-balaka (COMZONE) pentru Boda la 11 aprilie 2014 și a susținut că, prin urmare, este responsabil de situația în materie de securitate din sous-préfecture (subprefectură). La 28 iunie 2014, coordonatorul general anti-balaka Patrice Edouard Ngaïssona l-a numit pe Habib Soussou drept coordonator provincial pentru orașul Boda începând de la 11 aprilie 2014, iar de la 28 iunie 2014, pentru întreaga provincie Lobaye. În zonele pentru care Soussou este comandant sau coordonator anti-balaka au avut loc săptămânal asasinate selective, confruntări și atacuri împotriva organizațiilor umanitare și a asistenților umanitari din partea forțelor anti-balaka din orașul Boda. Soussous și forțele anti-balaka din aceste zone au vizat, de asemenea, și au amenințat civilii.

                  6.

                  Oumar YOUNOUS [alias: (a) Omar Younous (b) Oumar Sodiam (c) Oumar Younous M'Betibangui]
                  Desemnare: Fost general Séléka
                  Cetățenie: Sudan
                  Adresa: (a) Bria, Republica Centrafricană (Tel. +236 75507560) (b) Birao, Republica Centrafricană (c) Tullus, Darfurul de Sud, Sudan (adresa anterioară)
                  Alte informații: Se ocupă de contrabanda cu diamante și deține funcția de general cu trei stele al Séléka, fiind un om de încredere apropiat al fostului președinte interimar al Republicii Centrafricane, Michel Djotodia. Descriere fizică: culoarea părului: neagră; înălțime: 180cm; face parte din grupul etnic Fulani. Fotografia sa este disponibilă pentru a fi inclusă în notificarea specială emisă de INTERPOL-Consiliul de Securitate al ONU.
                  Informații din rezumatul motivelor includerii pe listă comunicat de Comitetul de sancțiuni:
                  Oumar Younous a fost inclus pe listă la 20 august 2015 în temeiul punctelor 11 și 12 litera (d) din Rezoluția 2196 (2015) pentru participarea sa la acte care subminează pacea, stabilitatea sau securitatea din Republica Centrafricană sau sprijinirea acestor acte, incluzând acte care periclitează sau încalcă acordurile tranzitorii ori care periclitează sau împiedică procesul de tranziție politică, inclusiv tranziția către alegeri democratice libere și echitabile, sau care alimentează manifestările de violență și pentru acordarea de sprijin grupărilor armate sau rețelelor infracționale prin exploatarea ilicită a resurselor naturale sau prin comercializarea acestora, inclusiv a diamantelor, a aurului, precum și a speciilor faunei și florei sălbatice și a produselor derivate, în Republica Centrafricană.

                     Informații suplimentare:

                  Oumar Younous, în calitatea sa de general al fostei Séléka și prin activitatea sa de contrabandă cu diamante, a oferit sprijin unei grupări armate prin exploatarea ilicită a resurselor naturale și comercializarea acestora, inclusiv a diamantelor, în Republica Centrafricană.
                  În octombrie 2008, Oumar Younous, fost conducător auto pentru firma SODIAM, specializată în cumpărarea diamantelor, s-a alăturat grupului rebel Mouvement des Libérateurs Centrafricains pour la Justice (MLCJ). În decembrie 2013, Oumar Younous a fost identificat ca general cu trei stele al Séléka și ca om de încredere apropiat al președintelui interimar Michel Djotodia.
                  Younous este implicat în comerțul cu diamante de la Bria și Sam Ouandja către Sudan. Sursele au relatat că Oumar Younous a participat la colectarea coletelor cu diamante ascunse la Bria și la transportul acestora către Sudan, spre vânzare.

            B.   Entități

                  1.

                  BUREAU D'ACHAT DE DIAMANT EN CENTRAFRIQUE/KARDIAM
                  [Alias: (a) BADICA/KRDIAM (b) KARDIAM)
                  Adresa: (a) BP 333, Bangui, Republica Centrafricană (Tel. +32 3 2310521, Fax. +32 3 2331839, email: kardiam.bvba@skvnet·be: site internet: www.groupeabdoulkarim.com) b) Anvers, Belgia
                  Alte informații: condus de Abdoul-Karim Dan-Azoumi, începând cu 12 decembrie 1986, și de Aboubaliasr Mahamat, începând cu 1 ianuarie 2005. Printre sucursale se numără MINAiR și SOFIA TP (Douala, Camerun).
                  Informații din rezumatul motivelor includerii pe listă comunicat de Comitetul de sancțiuni:

                     Bureau d'achat de Diamant en Centrafrique/KARDIAM a fost inclus pe listă la 20 august 2015, în temeiul punctului 12 litera (d) din Rezoluția 2196 (2015) pentru oferirea de sprijin grupărilor armate sau rețelelor infracționale prin exploatarea ilicită a resurselor naturale sau comercializarea acestora, inclusiv a diamantelor, a aurului, precum și a faunei și florei sălbatice și a produselor derivate, în Republica Centrafricană

                     Informații suplimentare:

                  BADICA/KARDIAM a oferit sprijin pentru grupările armate din Republica Centrafricană, și anume fosta Séléka și anti-balaka, prin exploatarea ilicită a resurselor naturale sau prin comercializarea acestora, inclusiv a diamantelor și a aurului.
                  În 2014, Bureau d'achat de Diamant en Centrafrique (BADICA) a continuat să cumpere diamante de la Bria și Sam-Ouandja (provincia Haute Kotto) din estul Republicii Centrafricane, unde fostele forțe Séléka impun taxe aeronavelor care transportă diamante și primesc plăți de garantarea securității din partea colecționarilor de diamante. O parte a colecționarilor furnizori ai BADICA de la Bria și Sam-Ouandja sunt asociați îndeaproape cu foști comandanți ai Séléka.
                  În mai 2014, autoritățile belgiene au confiscat două colete cu diamante trimise reprezentanței BADICA din Anvers, înregistrată oficial în Belgia sub denumirea KARDIAM. Experții în diamante au apreciat că exisă o probabilitate ridicată ca diamantele confiscate să fie originare din Republica Centrafricană și că prezintă caracteristici tipice pentru Sam-Ouandja și Bria, precum și pentru Nola (provincia Sangha Mbaéré) din sud-vestul țării.
                  Comercianții care au cumpărat diamante care au făcut obiectul traficului ilegal din Republica centrafricană către piețele externe, inclusiv din partea de vest a țării, au acționat în Camerun în numele BADICA.
                  De asemenea, în mai 2014, BADICA a exportat aur produs la Yaloké (Ombella-Mpoko), unde minele de aur artizanale au căzut sub controlul Séléka până la începutul lunii februarie 2014, când au fost preluate de grupările anti-balaka.


title: Regulamentul de punere în aplicare (UE) nr. 742/2011 al Comisiei din 27 iulie 2011 privind eliberarea licențelor de import de orez în cadrul contingentelor tarifare deschise pentru subperioada iulie 2011 prin Regulamentul (CE) nr. 327/98

text:
               28.7.2011

               RO

               Jurnalul Oficial al Uniunii Europene

               L 196/13

         REGULAMENTUL DE PUNERE ÎN APLICARE (UE) NR. 742/2011 AL COMISIEI
   din 27 iulie 2011
   privind eliberarea licențelor de import de orez în cadrul contingentelor tarifare deschise pentru subperioada iulie 2011 prin Regulamentul (CE) nr. 327/98
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   având în vedere Regulamentul (CE) nr. 327/98 al Comisiei din 10 februarie 1998 privind deschiderea și modul de gestionare a anumitor contingente tarifare pentru importurile de orez și de brizură de orez (3), în special articolul 5 primul paragraf,
   întrucât:

               (1)

               Regulamentul (CE) nr. 327/98 a deschis și a stabilit modul de gestionare a anumitor contingente tarifare pentru importurile de orez și de brizură de orez, repartizate în funcție de țara de origine și eșalonate pe subperioade, în conformitate cu anexa IX la regulamentul menționat.

               (2)

               Subperioada lunii iulie este a treia subperioadă pentru contingentul prevăzut la articolul 1 alineatul (1) litera (a) din Regulamentul (CE) nr. 327/98 și a doua subperioadă pentru contingentele prevăzute la literele (b), (c) și (d) ale alineatului menționat.

               (3)

               Din comunicarea prezentată în conformitate cu articolul 8 litera (a) din Regulamentul (CE) nr. 327/98 rezultă că, pentru contingentele cu numerele de ordine 09.4154 – 09.4166, cererile depuse în cursul primelor zece zile lucrătoare ale lunii iulie 2011, în conformitate cu articolul 4 alineatul (1) din regulamentul menționat anterior, au ca obiect o cantitate superioară celei disponibile. Prin urmare, este necesar să se determine în ce măsură se pot elibera licențele de import, stabilindu-se coeficientul de atribuire care urmează să fie aplicat cantităților solicitate pentru contingentele vizate.

               (4)

               De asemenea, din comunicarea menționată anterior rezultă că, pentru contingentele cu numerele de ordine 09.4127 – 09.4128 – 09.4129 – 09.4148 – 09.4149 – 09.4150 – 09.4152 – 09.4153, cererile depuse în cursul primelor zece zile lucrătoare ale lunii iulie 2011, în conformitate cu articolul 4 alineatul (1) din Regulamentul (CE) nr. 327/98, au ca obiect o cantitate inferioară celei disponibile.

               (5)

               Prin urmare, pentru contingentele cu numerele de ordine 09.4127 – 09.4128 – 09.4129 – 09.4130 – 09.4148 – 09.4112 – 09.4116 – 09.4117 – 09.4118 – 09.4119 – 09.4166 este necesară stabilirea cantităților totale disponibile pentru subperioada contingentară următoare, în conformitate cu articolul 5 primul paragraf din Regulamentul (CE) nr. 327/98,

               (6)

               Pentru a se garanta o gestionare eficace a procedurii de eliberare a licențelor de import, prezentul regulament trebuie să intre în vigoare imediat după publicare,

         ADOPTĂ PREZENTUL REGULAMENT:
   Articolul 1
   (1)   Pentru cererile de licență de import de orez care țin de contingentele cu numerele de ordine 09.4154 – 09.4166 menționate în Regulamentul (CE) nr. 327/98, depuse în cursul primelor zece zile lucrătoare ale lunii iulie 2011, se eliberează licențe pentru cantitățile solicitate cărora li se aplică coeficientul sau coeficienții de atribuire stabiliți în anexa la prezentul regulament.
   (2)   Cantitățile totale disponibile în cadrul contingentelor cu numerele de ordine 09.4127 – 09.4128 – 09.4129 – 09.4130 – 09.4148 – 09.4112 – 09.4116 – 09.4117 – 09.4118 – 09.4119 – 09.4166 menționate în Regulamentul (CE) nr. 327/98, pentru subperioada contingentară următoare, sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 iulie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 238, 1.9.2006, p. 13.

      (3)  JO L 37, 11.2.1998, p. 5.

      ANEXĂ

         Cantități care urmează să se atribuie pentru subperioada lunii iulie 2011 și cantitățile disponibile pentru subperioada următoare, în temeiul Regulamentului (CE) nr. 327/98

                  (a)

                  Contingent de orez albit sau semialbit având codul NC 1006 30, indicat la articolul 1 alineatul (1) litera (a) din Regulamentul (CE) nr. 327/98:

                              Origine

                              Număr de ordine

                              Coeficient de atribuire pentru subperioada iulie 2011

                              Cantități totale disponibile pentru subperioada lunii septembrie 2011
                              (în kg)

                              Statele Unite ale Americii

                              09.4127

                              — (1)

                              7 298 505

                              Thailanda

                              09.4128

                              — (1)

                              2 448 174

                              Australia

                              09.4129

                              — (1)

                              605 300

                              Alte origini

                              09.4130

                              — (2)

                              538

                  (b)

                  Contingent de orez decorticat încadrat la codul NC 1006 20, prevăzut la articolul 1 alineatul (1) litera (b) din Regulamentul (CE) nr. 327/98:

                              Origine

                              Număr de ordine

                              Coeficient de atribuire pentru subperioada iulie 2011

                              Cantități totale disponibile pentru subperioada lunii octombrie 2011
                              (în kg)

                              Toate țările

                              09.4148

                              — (3)

                              1 536 000

                  (c)

                  Contingent de brizură de orez încadrat la codul NC 1006 40, prevăzut la articolul 1 alineatul (1) litera (c) din Regulamentul (CE) nr. 327/98:

                              Origine

                              Număr de ordine

                              Coeficient de atribuire pentru subperioada iulie 2011

                              Thailanda

                              09.4149

                              — (4)

                              Australia

                              09.4150

                              — (5)

                              Guyana

                              09.4152

                              — (5)

                              Statele Unite ale Americii

                              09.4153

                              — (4)

                              Alte origini

                              09.4154

                              6,553804 %

                  (d)

                  Contingent de orez albit sau semialbit încadrat la codul NC 1006 30, prevăzut la articolul 1 alineatul (1) litera (d) din Regulamentul (CE) nr. 327/98:

                              Origine

                              Număr de ordine

                              Coeficient de atribuire pentru subperioada iulie 2011

                              Cantități totale disponibile pentru subperioada lunii septembrie 2011
                              (în kg)

                              Thailanda

                              09.4112

                              — (6)

                              14 181

                              Statele Unite ale Americii

                              09.4116

                              — (6)

                              339

                              India

                              09.4117

                              — (6)

                              17 040

                              Pakistan

                              09.4118

                              — (6)

                              531

                              Alte origini

                              09.4119

                              — (6)

                              2 897

                              Toate țările

                              09.4166

                              0,84246 %

                              0

         (1)  Cererile sunt întocmite pentru cantități inferioare sau egale celor disponibile: prin urmare, toate cererile sunt acceptabile.

         (2)  Nu mai există cantități disponibile pentru această subperioadă.

         (3)  Cererile sunt întocmite pentru cantități inferioare sau egale celor disponibile: prin urmare, toate cererile sunt acceptabile.

         (4)  Cererile sunt întocmite pentru cantități inferioare sau egale celor disponibile: prin urmare, toate cererile sunt acceptabile.

         (5)  Nu se aplică niciun coeficient de atribuire pentru această subperioadă: nicio cerere de licență de import nu a fost transmisă Comisiei.

         (6)  Nu mai există cantități disponibile pentru această subperioadă.


title: Regulamentul de punere în aplicare (UE) nr. 523/2011 al Comisiei din 26 mai 2011 de modificare a prețurilor reprezentative și a valorilor taxelor suplimentare de import pentru anumite produse din sectorul zahărului, stabilite prin Regulamentul (UE) nr. 867/2010 pentru anul de comercializare 2010/11

text:
               27.5.2011

               RO

               Jurnalul Oficial al Uniunii Europene

               L 140/52

         REGULAMENTUL DE PUNERE ÎN APLICARE (UE) NR. 523/2011 AL COMISIEI
   din 26 mai 2011
   de modificare a prețurilor reprezentative și a valorilor taxelor suplimentare de import pentru anumite produse din sectorul zahărului, stabilite prin Regulamentul (UE) nr. 867/2010 pentru anul de comercializare 2010/11
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului (2), în special articolul 36 alineatul (2) al doilea paragraf a doua teză,
   întrucât:

               (1)

               Valorile prețurilor reprezentative și ale taxelor suplimentare aplicabile la importul de zahăr alb, de zahăr brut și de anumite siropuri pentru anul de comercializare 2010/11 s-au stabilit prin Regulamentul (UE) nr. 867/2010 al Comisiei (3). Aceste prețuri și taxe au fost modificate ultima dată prin Regulamentul (UE) nr. 487/2011 al Comisiei (4).

               (2)

               Având în vedere datele de care dispune în prezent Comisia, se impune modificarea valorilor respective, în conformitate cu normele și procedurile prevăzute de Regulamentul (CE) nr. 951/2006,

         ADOPTĂ PREZENTUL REGULAMENT:
   Articolul 1
   Prețurile reprezentative și taxele suplimentare aplicabile la importul produselor menționate la articolul 36 din Regulamentul (CE) nr. 951/2006, stabilite de Regulamentul (UE) nr. 867/2010 pentru anul de comercializare 2010/11, se modifică și figurează în anexa la prezentul regulament.
   Articolul 2
   Prezentul regulament intră în vigoare la 27 mai 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 mai 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 178, 1.7.2006, p. 24.

      (3)  JO L 259, 1.10.2010, p. 3.

      (4)  JO L 133, 20.5.2011, p. 10.

      ANEXĂ

         Valori modificate ale prețurilor reprezentative și ale taxelor suplimentare de import pentru zahărul alb, zahărul brut și produsele înscrise la codul NC 1702 90 95 aplicabile începând cu 27 mai 2011

                  (EUR)

                  Codul NC

                  Valoarea prețului reprezentativ la 100 kg net din produsul în cauză

                  Valoarea taxei suplimentare la 100 kg net din produsul în cauză

                  1701 11 10 (1)

                  44,73

                  0,00

                  1701 11 90 (1)

                  44,73

                  1,49

                  1701 12 10 (1)

                  44,73

                  0,00

                  1701 12 90 (1)

                  44,73

                  1,19

                  1701 91 00 (2)

                  46,13

                  3,63

                  1701 99 10 (2)

                  46,13

                  0,50

                  1701 99 90 (2)

                  46,13

                  0,50

                  1702 90 95 (3)

                  0,46

                  0,24

         (1)  Stabilire pentru calitatea standard, astfel cum este definită la punctul III din anexa IV la Regulamentul (CE) nr. 1234/2007.

         (2)  Stabilire pentru calitatea standard, astfel cum este definită la punctul II din anexa IV la Regulamentul (CE) nr. 1234/2007.

         (3)  Stabilire la 1 % de conținut de zaharoză.


title: Regulamentul de punere în aplicare (UE) 2016/1853 al Comisiei din 19 octombrie 2016 de stabilire a valorilor forfetare de import pentru fixarea prețului de intrare pentru anumite fructe și legume

text:
               20.10.2016

               RO

               Jurnalul Oficial al Uniunii Europene

               L 284/15

         REGULAMENTUL DE PUNERE ÎN APLICARE (UE) 2016/1853 AL COMISIEI
   din 19 octombrie 2016
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 octombrie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  132,9

                  ZZ

                  132,9

                  0707 00 05

                  TR

                  149,8

                  ZZ

                  149,8

                  0709 93 10

                  TR

                  140,1

                  ZZ

                  140,1

                  0805 50 10

                  AR

                  89,1

                  CL

                  113,9

                  IL

                  72,6

                  TR

                  104,9

                  UY

                  36,5

                  ZA

                  67,5

                  ZZ

                  80,8

                  0806 10 10

                  BR

                  289,7

                  EG

                  169,2

                  TR

                  150,3

                  ZZ

                  203,1

                  0808 10 80

                  AU

                  237,5

                  BR

                  124,9

                  CL

                  147,1

                  NZ

                  138,8

                  ZA

                  129,4

                  ZZ

                  155,5

                  0808 30 90

                  CN

                  58,1

                  TR

                  154,5

                  ZZ

                  106,3

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 503/2014 al Comisiei din 8 mai 2014 de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Muscat du Ventoux (DOP)]

text:
               16.5.2014

               RO

               Jurnalul Oficial al Uniunii Europene

               L 145/22

         REGULAMENTUL DE PUNERE ÎN APLICARE (UE) NR. 503/2014 AL COMISIEI
   din 8 mai 2014
   de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Muscat du Ventoux (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 53 alineatul (2) al doilea paragraf,
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al denumirii de origine protejate „Muscat du Ventoux”, înregistrată în temeiul Regulamentului (CE) nr. 378/1999 al Comisiei (2).

               (2)

               Cererea vizează modificarea caietului de sarcini precizând descrierea produsului, aria geografică, dovada originii, metoda de obținere, etichetarea, cerințele naționale, coordonatele structurilor de control și ale grupului și eliminarea obligației ambalării în aria geografică.

               (3)

               Comisia a examinat modificarea în cauză și a concluzionat că este justificată. Deoarece modificarea este minoră în sensul articolului 53 alineatul (2) al treilea paragraf din Regulamentul (UE) nr. 1151/2012, Comisia o poate aproba fără a recurge la procedura stabilită la articolele 50-52 din respectivul regulament,

         ADOPTĂ PREZENTUL REGULAMENT:
   Articolul 1
   Caietul de sarcini al denumirii de origine protejate „Muscat du Ventoux” se modifică în conformitate cu anexa I la prezentul regulament.
   Articolul 2
   Documentul unic consolidat care reia elementele principale ale caietului de sarcini figurează în anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 mai 2014.

            Pentru Comisie,

            pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 46, 20.2.1999, p. 13.

      ANEXA I
      Se aprobă următoarea modificare a caietului de sarcini al denumirii de origine protejate „Muscat du Ventoux”:
      1.   Rubrica „Descrierea produsului”

      Descrierea produsului a fost completată cu dispozițiile prevăzute de textele naționale care definesc denumirea de origine controlată „Muscat du Ventoux”, în special cu caracteristicile analitice referitoare la această denumire (indice refractometric, raport zaharuri/aciditate) și cu caracteristicile ciorchinelui (formă, greutate minimă). Aceste elemente erau deja prezente în caietul de sarcini înregistrat la nivelul Uniunii la rubrica „Metoda de obținere”.
      2.   Rubrica „Delimitarea ariei geografice”

      Este amintită lista etapelor care trebuie să se desfășoare obligatoriu în aria geografică; aceasta decurge din aplicarea dispozițiilor prevăzute în metoda de obținere.
      Lista comunelor care alcătuiesc aria geografică este integrată în caietul de sarcini pe baza listei care figura în decretul din 22 august 1997 în care era definită DOC. Dată fiind prezența unei erori de calculare a numărului comunelor, numărul comunelor din aria geografică este rectificat.
      Modalitățile de identificare a parcelelor care pot produce produsele purtând această denumire sunt precizate în caietul de sarcini.
      3.   Rubrica „Elemente care dovedesc că produsul este originar din aria geografică”

      Având în vedere evoluțiile legislației și ale reglementărilor naționale, rubrica „Elemente care dovedesc că produsul este originar din aria geografică” a fost consolidată și regrupează, în particular, obligațiile referitoare la declarare și la ținerea de registre privitoare la trasabilitatea produsului și la monitorizarea condițiilor de producție.
      Aceste modificări sunt legate de reforma sistemului de control al denumirilor de origine, introdusă prin Ordonanța nr. 2006-1547 din 7 decembrie 2006 privind valorificarea produselor agricole, forestiere sau alimentare și a produselor marine.
      Totodată, elementele legate de istoria produsului sunt deplasate la rubrica „Legătura cu aria geografică”.
      4.   Rubrica „Metoda de obținere”

      Rubrica „Metoda de obținere” a fost completată cu dispoziții care figurează în decretul inițial de recunoaștere a denumirii de origine controlate „Muscat du Ventoux” anexat la cererea inițială de recunoaștere a denumirii ca DOP și se referă în special la:

                  —

                  vârsta minimă de intrare în producție a podgoriilor;

                  —

                  densitatea plantației;

                  —

                  modalitățile de tăiere;

                  —

                  numărul de ciorchini pe butuc și înălțimea autorizată a vegetației;

                  —

                  modalitățile de stabilire a începerii recoltării și obligațiile în materie de randament;

                  —

                  dispozițiile specifice aplicabile strugurilor puși la conservat pe termen lung în camere frigorifice.

            În fine, dispozițiile care permit, în circumstanțe climatice excepționale, derogarea de la normele referitoare la indicele refractometric, la data începerii recoltării și la randament sunt eliminate din caietul de sarcini, nemaifiind adecvate.
      5.   Rubrica „Norme specifice privind etichetarea”

      Dispozițiile referitoare la etichetare sunt modificate pentru:

                  —

                  a introduce obligația de a aplica simbolul DOP al Uniunii Europene;

                  —

                  a le face coerente cu eliminarea obligației de ambalare în aria geografică și cu modificarea modalităților de identificare a produselor. În prezent, identificarea produselor este asigurată printr-o vinietă aplicată pe ambalaje care permite trasabilitatea produselor. Având în vedere cererea de a elimina obligația de ambalare în aria geografică, vinieta este aplicată pe lădițele de recoltare sau la ieșirea din camera frigorifică, în cazul strugurilor puși la conservat pe termen lung. În cazul manipulării ulterioare a produsului în vederea ambalării sale finale, numai numărul vinietei este păstrat pe eticheta produselor, pentru a le asigura trasabilitatea.

            6.   Rubrica „Cerințe naționale”

      În conformitate cu reforma națională a sistemului de control, caietul de sarcini este completat cu un tabel care prezintă principalele aspecte care trebuie controlate și metoda de evaluare a acestora.
      7.   Altele

                  —

                  Obligația ambalării în aria geografică este eliminată, această dispoziție nemaifiind necesară.

                  —

                  Rubricile „Coordonatele structurilor de control” și „Grup solicitant”: denumirea și coordonatele structurilor oficiale de control și cele ale grupului au fost actualizate, în special pentru a ține cont de modificarea intervenită în privința modalităților de control.

      ANEXA II
      DOCUMENT UNIC CONSOLIDAT
      REGULAMENTUL (CE) NR. 510/2006 AL CONSILIULUI privind protecția indicațiilor geografice și a denumirilor de origine ale produselor agricole și alimentare (1)

      „MUSCAT DU VENTOUX”
      Nr. CE: FR-PDO-0105-0996-24.04.2012
      IGP ( ) DOP (X)
      1.   Denumire

      „Muscat du Ventoux”
      2.   Statul membru sau țara terță

      Franța
      3.   Descrierea produsului agricol sau alimentar

      3.1.   Tip de produs

      Clasa 1.6. Fructe, legume și cereale în stare proaspătă sau prelucrate
      3.2.   Descrierea produsului căruia i se aplică denumirea de la punctul 1

      „Muscat du Ventoux” este un strugure de masă negru produs din soiul Muscat de Hamburg. El se caracterizează prin boabe de talie relativ mare, fără semințe roșii, în general foarte colorate, crocante și cu un parfum de muscat intens și elegant. Ciorchinii sunt omogeni, cu o greutate de minimum 250 de grame, boabele libere fiind dispuse uniform pe ciorchine. Culoarea albăstruie intensă a soiului este tipică pentru această denumire. Pruina strugurelui nu trebuie să fie deteriorată. Rahisul trebuie să fie turgescent.
      Strugurii au un indice refractometric (IR) mai mare de 18 (echivalentul a 169,3 g/l de zahăr) și un raport între zaharurile totale și aciditate (Z/A) de peste 25 (zahărul fiind exprimat în g/l zaharuri totale, aciditatea în g/l acid tartric).
      3.3.   Materii prime (numai pentru produsele prelucrate)

      —
      3.4.   Hrană pentru animale (numai pentru produsele de origine animală)

      —
      3.5.   Etape specifice ale producției care trebuie să se desfășoare în aria geografică delimitată

      Toate etapele procesului de producție a strugurilor se desfășoară în aria geografică delimitată.
      3.6.   Norme specifice privind felierea, răzuirea, ambalarea etc.

      Depozitarea strugurilor pe termen lung este realizată în aria geografică pentru a permite introducerea rapidă în camera frigorifică, conservând astfel produsul și evitând orice alterare a acestuia. Viteza cu care scade temperatura strugurilor este o condiție indispensabilă pentru conservarea acestora timp de mai multe luni. La ieșirea din camerele frigorifice sunt efectuate în mod sistematic examinări analitice și organoleptice ale strugurilor pentru a asigura menținerea caracteristicilor produsului.
      3.7.   Norme specifice privind etichetarea

      Eticheta strugurilor care poartă denumirea de origine „Muscat du Ventoux” cuprinde denumirea de origine, simbolul DOP al Uniunii Europene și numărul vinietei.
      4.   Delimitarea succintă a ariei geografice

      Aria geografică a denumirii de origine „Muscat du Ventoux” se situează între trei masive muntoase: la nord, Muntele Ventoux, la est, Monts du Vaucluse și la sud, Masivul Luberon. Ea cuprinde, în departamentul Vaucluse, teritoriul următoarelor comune:
      Apt, Aubignan, Le Barroux, Le Beaucet, Beaumettes, Beaumont-du-Ventoux, Bédoin, Blauvac, Bonnieux, Cabrières-d'Avignon, Caromb, Carpentras, Caseneuve, Castellet, Crestet, Crillon-le-Brave, Entrechaux, Flassan, Fontaine-de-Vaucluse, Gargas, Gignac, Gordes, Goult, Joucas, Lacoste, Lagnes, Lioux, Loriol-du-Comtat, Malaucène, Malemort-du-Comtat, Maubec, Mazan, Ménerbes, Méthamis, Modène, Mormoiron, Murs, Oppède, Pernes-les-Fontaines, Robion, La Roque-sur-Pernes, Roussillon, Rustrel, Saignon, Saint-Didier, Saint-Hippolyte-le-Graveyron, Saint-Martin-de-Castillon, Saint-Pantaléon, Saint-Pierre-de-Vassols, Saint-Saturnin-lès-Apt, Saumane-de-Vaucluse, Vaison-la-Romaine, Venasque, Viens, Villars și Villes-sur-Auzon.
      5.   Legătura cu aria geografică

      5.1.   Specificitatea ariei geografice

      5.1.1.   Factorii naturali
      Regiunea Ventoux se distinge prin caracteristici geologice și climatice proprii.
      Solurile sunt nisipoase, nămoloase și argiloase. Aceste caracteristici edafice au făcut ca această zonă să producă vin și struguri de masă de calitate.
      Climatul zonei este mediteraneean. El se caracterizează în principal printr-o cantitate mare de radiație solară în timpul verii și cantități scăzute de precipitații. Cu toate acestea, influența Muntelui Ventoux, cu o înălțime de peste 1900 m, se face simțită prin temperaturi nocturne mai scăzute. Acest relief are totodată și un rol de protecție împotriva mistralului, vânt dominant, adesea violent, care suflă pe valea Ronului.
      Indicele higrometric scăzut, consecință a cantităților scăzute de precipitații anuale, are un efect profilactic deosebit de favorabil culturii viței-de-vie.
      5.1.2.   Factorii umani
      Cultura „Muscat du Ventoux” datează de la începutul secolului XX în regiunea Vaucluse. Încă din 1914, în departamentul Vaucluse existau plantații de Muscat de Hamburg, soi utilizat pentru producerea strugurilor „Muscat du Ventoux”.
      Producătorii au dezvoltat în cadrul ariei de producție o veritabilă tehnică a îngrijirii viței-de-vie pentru a obține struguri sănătoși și colorați. Pe tot parcursul anului, prin tăierea coardelor în timpul iernii și gestionarea masei foliare în perioada vegetativă, producătorii optimizează vitalitatea plantelor și maturarea ciorchinilor. Recoltarea manuală cu cizelare și sortare la parcelă completează o tehnică deprinsă printr-o lungă experiență transmisă din generație în generație.
      5.2.   Specificitatea produsului

      „Muscat du Ventoux” este un strugure de masă negru produs din soiul Muscat de Hamburg. El se caracterizează prin boabe de talie relativ mare, fără semințe roșii, în general foarte colorate, crocante și cu un parfum și o savoare de muscat caracteristice soiului Muscat de Hamburg. Culoarea albăstruie intensă a soiului în momentul maturării este tipică pentru această denumire. Pruina strugurelui nu trebuie să fie deteriorată. Ciorchinii sunt omogeni, cu un nivel bun al conținutului de zahăr.
      5.3.   Legătura cauzală dintre aria geografică și calitatea sau caracteristicile produsului (pentru DOP) sau o calitate anume, reputația sau alte caracteristici ale produsului (pentru IGP)

      Climatul mediteraneean al zonei, în special datorită radiației solare, permite o maturare optimă a strugurilor. În plus, datorită influenței Muntelui Ventoux, responsabil de amplitudinea termică mare între zi și noapte în perioada de maturare, muscatul beneficiază în acest teritoriu de condiții ideale pentru obținerea pigmentației sale albăstrui și a concentrației aromelor în boabe. Răcoarea din timpul nopții are o contribuție deosebită la conservarea aromelor.
      Tăierea viței-de-vie, prin limitarea randamentului, permite o maturare optimă a boabelor. În plus, o atenție deosebită este acordată gestionării masei foliare. Această activitate permite obținerea unei suprafețe optime de frunziș, element necesar pentru o bună fotosinteză a zaharurilor, a componentelor organoleptice ale strugurelui și a antocienilor responsabili de culoarea boabelor.

         Trimitere la publicarea caietului de sarcini

      [articolul 5 alineatul (7) din Regulamentul (CE) nr. 510/2006]
      https://www.inao.gouv.fr/fichier/CDCMuscatDuVentoux.pdf

         (1)  Înlocuit de Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (JO L 343, 14.12.2012, p. 1).